Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1202

d) Ha a bejelentõ — a 20. cikkben elõírt közlés megtörténte elõtt — a 40. cikk 2. bekezdése alapján kifejezett kérelmet nyújt be valamelyik kiválasztott hivatalhoz, a Nemzetközi Iroda — a bejelentõ vagy a kiválasztott hivatal kérésére — haladéktalanul megküldi a közlést az érintett hivatalhoz. 61.3 A bejelentõ tájékoztatása A Nemzetközi Iroda a 61.2 szabály szerinti értesítés megtörténtérõl és a 31. cikk 7. bekezdésében foglaltaknak megfelelõen értesített kiválasztott hivatalokról írásban tájékoztatja a bejelentõt. 61.4 Közzététel a Hivatalos Lapban Ha a nemzetközi elõvizsgálati kérelmet az elsõbbség napjától számított 19 hónapon belül nyújtották be, a Nemzetközi Iroda — a nemzetközi elõvizsgálati kérelem benyújtását követõen haladéktalanul, de a nemzetközi bejelentés közzétételét nem megelõzõen — az Ügyintézési Utasításokban foglaltaknak megfelelõen tájékoztatást közöl a Hivatalos Lapban a kérelemrõl és az érintett kiválasztott államokról.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes